
Referat de aprobare
[bookmark: _Hlk140475980][bookmark: _Hlk140474716]privind aprobarea Acordului de parteneriat ce se va încheia între UAT Municipiul Drobeta Turnu Severin și UAT Județul Mehedinți în vederea realizării lucrărilor de consolidare și stabilizare taluz pe latura vestică a Secției Pneumologie I și II din cadrul Spitalului Județean de Urgență Drobeta Turnu Severin

        Având în vedere:

· necesitatea realizării unor lucrări de modernizare a unor corpuri de clădiri de pe raza Municipiului Drobeta Turnu Severin, conform contractului de “modernizare, reabilitare și dotare a Ambulatoriului Secțiilor Pneumologie I și II din cadrul Spitalului Județean de Urgență Drobeta Turnu Severin”;
· faptul că terenul din proximitatea obiectivului de investiții face parte din domeniul public al Municipiului Drobeta Turnu Severin, în condițiile în care clădirile ce urmează să fie reabilitate fac parte din patrimoniul UAT Județul Mehedinți;
· necesitatea executării unor lucrări de consolidare și stabilizare a terenului în suprafață de 1644 mp, situat în strada Serpentina Roșiori, nr. 3 cu NC 63590, aflat în proximitatea Secției de Pneumologie I și II din cadrul Spitalului Județean de Urgență Drobeta Turnu Severin, pe fondul nesiguranței în exploatare a terenului fapt ce rezultă din procesul - verbal de verificare a naturii terenului de fundare cu nr. 65-PV-LA-SII-RZ-003 din data de 26.05.2023;
· existența unei legături obiective între siguranța clădirii reprezentând Secția de Pneumologie I și II din cadrul Spitalului Județean de Urgență Drobeta Turnu Severin și siguranța în exploatare a terenului despre care facem vorbire.
            În considerarea elementelor prezentate, propun ca în sedința Consiliului Local al     Municipiului Drobeta Turnu Severin, să se supună spre dezbatere și adoptare proiectul de hotărâre privind aprobarea Acordului de parteneriat ce se va încheia între UAT Municipiul Drobeta Turnu Severin și UAT Județul Mehedinți în vederea realizării lucrărilor de consolidare și stabilizare taluz pe latura vestică a Secției Pneumologie I și II din cadrul Spitalului Județean de Urgență Drobeta Turnu Severin.

